CELEX: 32005D0138
Language: lt
Date: 1108512000000
Title: 2005/138/EB: 2005 m. vasario 16 d. Komisijos sprendimas, iš dalies keičiantis Sprendimo 2003/828/EB nuostatas dėl gyvūnų judėjimo ribojimų taikymo zonoje ir iš jos Ispanijoje ir Portugalijoje, atsižvelgiant į mėlynojo liežuvio ligos protrūkį toje valstybėje narėje (pranešta dokumentu Nr. K(2005) 335) (Tekstas svarbus EEE)

18.2.2005   
            
            
               LT
            
            
               Europos Sąjungos oficialusis leidinys
            
            
               L 47/38
            
         
      KOMISIJOS SPRENDIMAS
   
   2005 m. vasario 16 d.
   iš dalies keičiantis Sprendimo 2003/828/EB nuostatas dėl gyvūnų judėjimo ribojimų taikymo zonoje ir iš jos Ispanijoje ir Portugalijoje, atsižvelgiant į mėlynojo liežuvio ligos protrūkį toje valstybėje narėje
   (pranešta dokumentu Nr. K(2005) 335)
   (Tekstas svarbus EEE)
   (2005/138/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. lapkričio 20 d. Tarybos direktyvą 2000/75/EB, nustatančią mėlynojo liežuvio ligos kontrolės ir likvidavimo reikalavimus (1), ypač į jos 8 straipsnio 2 dalies d punktą ir į 9 straipsnio 1 dalies c punktą bei į 12 straipsnį,
   kadangi:
   
               (1)
            
            
               2003 m. lapkričio 25 d. Komisijos sprendimas 2003/828/EB dėl apsaugos ir priežiūros zonų, susijusių su mėlynojo liežuvio liga (2) buvo priimtas atsižvelgiant į Bendrijos užkrėstuose regionuose esančią situaciją. Tame sprendime apibrėžtos apsaugos ir priežiūros zonos (toliau – ribojimų taikymo zonos), atitinkančios savitą epidemiologinę padėtį, ir nustatyti reikalavimai dėl gyvūnų, jų spermos, kiaušialąsčių ir embrionų tam tikrų judėjimo tose zonose ir iš jų draudimo išimčių, išdėstytų Direktyvoje 2000/75/EB, taikymo.
            
         
               (2)
            
            
               Sprendimu 2003/828/EB, su paskutiniais pakeitimais, padarytais Sprendimu 2004/898/CE, nustatoma ribojimų taikymo zona (F zona), atitinkanti Sprendimo 2004/898/CE priėmimo metu Ispanijoje ir Portugalijoje esančią mėlynojo liežuvio ligos situaciją.
            
         
               (3)
            
            
               Portugalija dabar informavo Komisiją apie mėlynojo liežuvio ligos protrūkį Idanha-a-Nova concelho.
            
         
               (4)
            
            
               Išvežimo iš ribojimų taikymo zonų draudimo išimtys, numatytos Sprendime 2003/828/EB, turėtų būti taikomos Portugalijos užkrėstuose regionuose.
            
         
               (5)
            
            
               Be to, F zona turėtų būti praplėsta ir apibrėžta, atsižvelgiant į geografinius, ekologinius ir epizootinius faktorius, susijusius su mėlynojo liežuvio liga užkrėstuose Portugalijos regionuose.
            
         
               (6)
            
            
               Todėl sprendimas 2003/828/EB turėtų būti atitinkamai iš dalies pakeistas.
            
         
               (7)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2003/828/EB iš dalies keičiamas taip:
   
               1)
            
            
               3 straipsnio 1 dalis ir 2 dalies įžanginis sakinys pakeičiami taip:
               „1.   Gyvulių, jų spermos, kiaušialąsčių ir embrionų išvežimui šalies viduje iš I priede apibrėžtos ribojimų taikymo zonos yra netaikomas išvežimo draudimas, jei gyvuliai, jų sperma, kiaušialąstės ir embrionai atitinka sąlygas, išdėstytas II priede arba, Ispanijos, Prancūzijos, Italijos ir Portugalijos atveju, jei jie atitinka sąlygas, išdėstytas 2 dalyje arba, Graikijos atveju, jei jie atitinka sąlygas, išdėstytas 3 dalyje.
               2.   Ispanijoje, Italijoje ir Portugalijoje 1 dalyje numatytiems išvežimams šalies viduje netaikomas kompetentingų institucijų nustatomas išvežimo draudimas, jei:“.
            
         
               2)
            
            
               I priedas atitinkamai iš dalies keičiamas pagal šio sprendimo priedą.
            
         2 straipsnis
   Šis sprendimas taikomas nuo 2005 m. vasario 21 d.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2005 m. vasario 16 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 327, 2000 12 22, p. 74. Sprendimas su pakeitimais, padarytais 2003 m. Stojimo aktu.
   
      (2)  OL L 311, 2003 11 27, p. 41. Sprendimas su paskutiniais pakeitimais, padarytais Sprendimu 2004/898/EB (OL L 379, 2004 12 24, p. 105).
   
      PRIEDAS
      Sprendimo 2003/828/EB I priede F zona pakeičiama taip:
      
         „F zona
         ISPANIJA:
         
                     —
                  
                  
                     Cádiz, Málaga, Sevilla, Huelva, Córdoba, Cáceres, Badajoz provincijos
                  
               
                     —
                  
                  
                     Jaén provincija (Jaén ir Andujar comarcas)
                  
               
                     —
                  
                  
                     Toledo provincija (Oropesa, Talavera de la Reina, Belvis de Jara ir Los Navalmorales comarcas)
                  
               
                     —
                  
                  
                     Ciudad Real provincija (Horcajo de los Montes, Piedrabuena, Almadén and Almodóvar del Campo comarcas).
                  
               PORTUGALIJA:
         
                     —
                  
                  
                     Alentejo žemės ūkio regioninės valdybos administruojamos sritys: Niza, Castelo de Vide, Marvćo, Ponte de Sôr, Crato, Portalegre, Alter-do-Chão, Avis, Mora, Sousel, Fronteira, Monforte, Arronches, Campo Maior, Elvas, Arraiolos, Estremoz, Borba, Vila Viēosa, Alandroal, Redondo, Évora, Portel, Reguengos de Monsaraz, Mourćo, Moura, Barrancos; Mértola, Serpa, Beja, Vidigueira, Ferreira do Alentejo, Cuba, Alvito, Viana, Montemor-o-Novo, Vendas Novas, Alcįcer do Sal concelhos (į rytus nuo A2, Santa Susana, Santiago ir Torrão freguesias) ir Gavião concelhos
                     
                  
               
                     —
                  
                  
                     Ribatejo e Oeste žemės ūkio regioninės valdybos administruojamos sritys: concelhos Montijo (Canha, S. Isidoro de Pegões ir Pegões freguesias), Coruche, Salvaterra de Magos, Almeirim, Alpiarça, Chamusca, Constância, Abrantes ir Sardoal concelhos
                     
                  
               
                     —
                  
                  
                     Beira Interior žemės ūkio regioninės valdybos administruojamos sritys: Idanha-a-Nova, Penamacor, Fundão, Castelo Branco, Oleiros, Sertã, Proença-a-Nova, Vila Velha de Ródão, Vila de Rei ir Mação concelhos“.